Diari Oficial de la Generalitat Valenciana


Sumari del DOGV 6183, del 13-01-2010 (2009/14081)

Notificació de la Resolució de 9 de juny de 2009, de la secretària autonòmica de Medi Ambient, Aigua, Urbanisme i Habitatge, del recurs d'alçada. Referència interna R-73/2009.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/14723


Data del document
:   16-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de 9 de juny de 2009, de la secretària autonòmica de Medi Ambient, Aigua, Urbanisme i Habitatge, del recurs d'alçada. Referència interna R-73/2009. [2009/14502]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es publica mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament del seu últim domicili conegut, la notificació de l'acte administratiu a la persona que a continuació s'allista, ja que no s'ha pogut practicar aquesta a l'esmentat domicili.  
Interessat: José María Esono Mottoso.  
Últim domicili conegut: carrer la Torre de les Maçanes, núm. 8, 3r. dreta (Alacant)  
Acte administratiu: resolució de la secretària autonòmica de Medi Ambient, Aigua, Urbanisme i Habitatge del recurs d'alçada formulat per José María Esono Mottoso a l'expedient de desnonament administratiu per ocupació sense títol legal (A-DAFT-0070/08) de l'habitatge situat a Alacant, carrer de la Torre de les Maçanes, núm. 8, pis-3, porta dreta (codi de l'habitatge 03/7068/0081).  
«Dades del reclamant  
Núm. de l'expedient: A-DAFT-0070/08  
Cognoms i nom: Esono Mottoso, José María  
Dades de l'habitatge  
Codi de l'habitatge 03/7068/0081  
Domicili: c/ la Torre de les Maçanes, 8, pis 3, porta dreta, d'Alacant  
I. Antecedents  
Cronològicament exposats, els fets essencials relatius a aquest expedient són els següents:  
Primer. Mitjançant el document privat de data 25 de març de 1996, amb efectes econòmics des del dia 1 de maig de 1996, el gerent de l'Institut Valencià d'Habitatge, SA, en nom del Patronat Provincial de l'Habitatge, va vendre a José María Esono Mottoso l'habitatge objecte d'aquest expedient, i mitjançant acta de requeriment de data 28 de maig de 2007, atorgada davant del notari d'Alacant José Luis López Orozco amb el núm. 1334 del seu protocol, l'Institut Valencià d'Habitatge, SA va donar per resolt l'esmentat contracte de compravenda per l'impagament d'11 mensualitats d'amortització (1.755,71?) i d'acord amb la condició resolutòria expressa continguda en aquest. Com a conseqüència de l'anterior i atés que l'interessat no torna la possessió de l'habitatge, en virtut de providència de data 3 de juny de 2008 s'incoa contra aquest l'expedient A-DAFT-0070/08 de desnonament administratiu per ocupació d'un habitatge de promoció pública sense títol legal.  
Segon. El 30 de juliol de 2008 es va formular el corresponent plec de càrrecs que va ser notificat en forma a l'interessat, el qual, el 13 d'agost de 2008, va presentar escrit on formulava al·legacions a aquest plec.  
Tercer. Atés que no es va considerar que les al·legacions desvirtuaven les causes que van donar origen a la incoació de l'expedient, el 7 d'octubre de 2008 es va formular la corresponent proposta de resolució.   
Quart. L'11 de desembre de 2008 es va dictar una resolució de la directora general d'Habitatge i Projectes Urbans que, en no poder ser notificada directament a l'interessat, després de dos intents sense resultat, va ser objecte de la corresponent publicació per edictes i en el DOCV núm. 5943, de 29 de gener de 2009.   
Cinqué. El 5 de gener de 2009 l'interessat va presentar un escrit, a què acompanyava la documentació que va considerar pertinent, d'interposició de recurs d'alçada contra la indicada resolució.  
II. Fonaments de dret.  
L'article 57, 5é punt 2, lletra b, de la Llei 8/2004, de 20 d'octubre, de la Generalitat regula com a motiu de desnonament administratiu ocupar un habitatge sense títol legal per a això. En el mateix sentit els articles 181 i 182 del Decret 75/2007, de 18 de maig, de Reglament de protecció pública a l'habitatge.  
La clàusula 2 del contracte de compravenda que estableix que "la falta de pagament de qualsevol quantitat de les expressades en els expositius segon i tercer s'estipula expressament com a condició resolutòria del contracte, amb obligació de devolució per part del comprador de les claus i la possessió de l'habitatge, perdent les quantitats entregades com a indemnització de danys i perjudicis".  
D'acord amb la disposició addicional cinquena del Decret 75/2007, de 18 de maig, de Reglament de protecció pública a l'habitatge, resulten d'aplicació amb caràcter supletori els articles 30 del Text refós aprovat per Reial decret 2960, de 12 de novembre de 1976, i 138 del Reglament d'habitatges de protecció oficial, de 24 de juliol de 1968, que configuren com a motiu de desnonament administratiu ocupar un habitatge sense títol legal per a això.  
L'article 183 del Decret 75/2007, de 18 de maig, de Reglament de protecció pública a l'habitatge, articles 142 i 161 del Reglament d'habitatges de protecció oficial de 24 de juliol de 1968, article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99 de 13 de gener, i article 16 i següents del RD 1398/93, de 4 d'agost, respecte al procediment que s'ha de seguir.  
L'article 143 del Decret 2114/1968 de 24 de juliol que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992 de règim jurídic de les administracions públiques i del procediment administratiu comú.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
III. Contestació a les al·legacions  
La legislació vigent en matèria d'habitatges de protecció oficial de promoció pública estableix unes condicions especials de protecció dirigides a facilitar l'accés a l'habitatge a aquelles famílies més desfavorides i, amb aquesta finalitat, la recuperació d'aquests quan estan ocupats per persones que no tenen títol legal per a això, per la qual cosa en aquest cas, vist que s'ha acreditat que José María Esono Mottoso havia deixat de ser adjudicatari de l'habitatge que ocupa perquè el contracte de compravenda havia quedat resolt en virtut de requeriment de l'Institut Valencià d'Habitatge, SA per falta de pagament d'11 quotes d'amortització, per tant no es poden admetre les al·legacions formulades per l'interessat sobre existència de títol i intenció de pagar, que per cert no acredita, produint-se l'ocupació d'habitatge sense títol legal després de l'esmentada resolució i per la negativa de l'interessat a entregar la possessió de l'habitatge.   
Ens trobem, per tant, davant d'un clar supòsit d'ocupació il·legal i les circumstàncies que es donen en aquest cas es corresponen amb les que té en compte la normativa aplicable per a donar lloc al desnonament administratiu per ocupació d'un habitatge sense títol legal, no donant-se ni nul·litat ni cap indefensió perquè l'interessat, com la seua família, coneixia perfectament que devia moltes quotes d'amortització (ni més ni menys que 11), i que, d'acord amb el que s'ha pactat en el contracte, l'esmentada situació només podia tenir una única conseqüència, que era la resolució de la compravenda, encara més si tenim en compte l'especial naturalesa d'aquests habitatges i a les finalitats a què estan destinats.  
Per tot l'anterior, i atés que no existeix títol jurídic que legitime l'ocupació de José María Esono Mottoso, la resolució de la directora general d'Habitatge i Projectes Urbans d'11 de desembre de 2008 ha de ser íntegrament confirmada.  
Resolució  
Vist l'expedient, es dedueix que ha quedat acreditat que l'adjudicatari de l'habitatge objecte d'aquest incorre en causa de desnonament administratiu per ocupació sense títol legal.  
Vistos els fets, les disposicions legals esmentades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que posa fi a la via administrativa, es pot interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà al de la notificació o publicació, segons els articles 10.1 i 46.1 de la Llei 29/1.998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que considere oportú.   
València, 9 de juny de 2009.- La secretària autonòmica de Medi Ambient, Aigua, Urbanisme i Habitatge: María Angeles Ureña Guillém.»  
La qual cosa us notifique perquè en prengueu coneixement i a l'efecte oportú.  
València, 16 de novembre de 2009.- La directora general d'Habitatge i Projectes Urbans: M. Jesús Rodríguez Ortiz.